กรมเจ้าท่า เร่งกำจัดผักตบชวาและการขุดลอกร่องน้ำ รองรับการระบายน้ำ บรรเทาปัญหาอุทกภัย ทั่วประเทศ
นายวิทยา ยาม่วง อธิบดีกรมเจ้าท่า เปิดเผยว่า กรมเจ้าท่า ได้ดำเนินงานตามแผนการกำจัดผักตบชวาและวัชพืชและการขุดลอกร่องน้ำ เพื่อให้ประชาชนได้ใช้น้ำอย่างมีประสิทธิภาพและได้เตรียมพร้อมรับมือภัยอุทกภัย ด้วยการขุดลอกในพื้นที่ที่กรมเจ้าท่ารับผิดชอบ โดยเพิ่มพื้นที่ความกว้างและความลึกของแม่น้ำจากปัญหาดินตะกอนทรายทับถมและบำรุงรักษาป้องกันตลิ่งพัง  ระบบไหลเวียนของน้ำดีขึ้น ซึ่งหากดำเนินการแล้วเสร็จตามแผนงาน ทําให้กระแสน้ำไหลหมุนเวียนถ่ายเทได้สะดวก พร้อมรองรับการระบายน้ำในฤดูน้ำหลาก ช่วยบรรเทาปัญหาอุทกภัย  และประชาชนสามารถใช้น้ำในการอุปโภค - บริโภค และสามารถกักเก็บน้ำใช้ในฤดูแล้ง เพื่อใช้ในการเกษตรได้อย่างมีประสิทธิภาพและช่วยให้การสัญจรทางน้ำได้อย่างปลอดภัยอย่างสูงสุดในส่วนแผนดำเนินการขุดลอก ในพื้นที่แม่น้ำแม่กลอง อ.ท่ามะกา จ.กาญจนบุรี, แม่น้ำท่าว้า อ.เมืองสุพรรณ จ.สุพรรณบุรี, แม่น้ำป่าสัก อ.หล่อสัก จ.เพชรบูรณ์ , แม่น้ำมอก อ.ทุ่งเสลี่ยม  จ.สุโขทัย และแม่น้ำเจ้าพระยา อ.พยุหะคีรี จ.นครสวรรค์ สำนักงานพัฒนาและบำรุงรักษาทางน้ำที่ ๗ ได้ดำเนินแผนการขุดลอก แม่น้ำกกสายเก่า อ.เมือง จ.เชียงราย , แม่น้ำจาง อ.แม่ทะ  จ.ลำปาง ซึ่งขณะนี้อยู่ระหว่างการดำเนินงานตามแผนงาน โดยขณะนี้มีเนื้อดินที่ขุดลอกทั้งดำเนินการเองและจ้างเหมา จำนวน 20,404,900 ลูกบาศก์เมตรนอกจากนี้ สำนักงานพัฒนาและบำรุงรักษาทางน้ำที่ 1 และ 2 กรมเจ้าท่าได้ดำเนินการกำจัดผักตบชวาและวัชพืชแม่น้ำต่าง ๆ ในภาคกลาง ในพื้นที่ แม่น้ำเจ้าพระยา จ.นนทบุรี,  จ.ปทุมธานี  ,จ.ชัยนาท ,จ.นครสวรรค์ คลองบางพระครู คลองบางบาล จ.พระนครศรีอยุธยา ซึ่งกรมเจ้าท่าได้ดำเนินการตามแผน โดยบูรณาการกับหน่วยงานในพื้นที่เร่งกำจัดผักตบชวาและวัชพืชที่ตกค้าง  เพื่อลดการสะสมของปริมาณผักตบชวาที่ยังคงไหลเข้ามาสะสมอย่างต่อเนื่อง โดยขณะนี้ มีปริมาณผักตบชวาที่กำจัดได้ทั้งหมด จำนวน 247,039 ตัน